એક વાત યાદ રાખજો, જેમને પ્રભુ મળ્યા એ એનું સદભાગ્ય છે, જેમને પ્રભુ ન મળ્યા એ એનું દુર્ભાગ્ય છે પણ જેમને પ્રભુ નથી મળ્યા અને પ્રભુના વચનો મળ્યા છે એ એના પુણ્યોદય છે. પ્રભુના વચનો મળ્યા પછી જે પ્રભુના વચનોનો આદર ન કરે, એના પ્રત્યે અહોભાવ ન કરે, એનું સન્માન ન કરે, એનું શ્રવણ ન કરે, એ પ્રભુવચનોનું અપમાન કર્યુ કહેવાય. વ્યાખ્યાન હોલમાં સંતોનું પ્રવચન ચાલતુ હોય અને તમે અન્ય કાર્ય કરતા રહો અથવા સંઘની ઓફીસમાં એમ જ બેઠા રહો એ પ્રભુવચનોનું અપમાન કહેવાય.